**Határozati javaslat**

Balatonvilágos Község Önkormányzat Képviselő-testülete megtárgyalta a „Siófoki Állatvédő Alapítvány feladatellátási szerződése” tárgyú előterjesztést és az alábbi határozati javaslatot hozza:

A Képviselő-testület elfogadja a feladatellátási szerződés megkötésére irányuló javaslatot ésjóváhagyja a vonatkozó szerződésben foglaltakat, annak aláírására felhatalmazza a polgármestert.

Felelős: Takács Károly polgármester

Határidő: haladéktalanul

**Feladatellátási szerződés**

Amely létrejött egyrészről:

**Balatonvilágos Község Önkormányzata**

Címe: 8171 Balatonvilágos, Csók István sétány 38.

Adószám: 13734044-2-14

bankszámlaszáma: 11748083-15428684

Képviseli Takács Károly polgármester

Telefon: 06-88-480-845

**mint Megbízó, (a továbbiakban: Önkormányzat)**

másrészről:

**Siófoki Állatvédő Alapítvány**

címe: 8600 Siófok, Szabadság u. 9.

Adószám: 19201649-2-14

pénzforgalmi számlaszáma: 11992505-05500598

azonosító: 1499003108

képviselő: Vörös Zsuzsanna elnök

Telefon: +36209223562

mint  **Megbízott, (a továbbiakban: Alapítvány**

(a továbbiakban együtt: Szerződő Felek) között a mai napon és helyen az alábbi feltételekkel:

1. **A megállapodás tárgya:**
   1. A Szerződő Felek megállapítják, hogy az állatok védelméről és kíméletéről szóló 1998. évi XXVIII. törvény (továbbiakban: Ávtv.) 48/A. § (3) bekezdése értelmében a kóbor állatok befogása, valamint a kóbor állat befogásával, tulajdonjogának átruházásával és elhelyezésével kapcsolatos feladatok ellátásának részletes szabályairól szóló 785/2021. (XII.27.) Korm. rendelet 3. § (1) bekezdése szerint az önkormányzat feladatkörébe tartozó ebrendészeti tevékenység ellátása kötelező önkormányzati feladat.
   2. A kóbor állatokkal kapcsolatos kötelező önkormányzati feladatok különösen:

1.2.1. a település utcáin, terein kóbor állatok és ebek befogása,

1.2.2. ebzárlat idején – a körzeti állatos által megállapított időközökben – a zárlat alatt álló terület bejárása, és a tilalom ellenére szabadon talált ebek befogása,

1.2.3. a befogott állatoknak a gyepmesteri telepre szállítása, gondozása és a hatósági állatorvos utasítása szerinti megőrzése,

1.2.4. az Ávtv. 48. § (3) bekezdése alapján a kóbor állat tulajdonjogának átruházása, végleges elhelyezése, valamint életének megengedett módon történő kioltása.

* 1. Szerződő Felek kijelentik, hogy jelen megállapodás 1.1-1.2 pontjában körülírt, a vonatkozó, mindenkori hatályos jogszabályokban a kóbor és gazdátlan ebekkel kapcsolatos önkormányzatra háruló feladatokat 2023. június 1. napjától határozatlan ideig az Alapítvány látja el.

1. **Az Önkormányzat jogai és kötelezettségei:**
   1. Az Önkormányzat a feladatellátásért a megállapodás 4.1. pontban meghatározott feladatellátási díjat biztosít az Alapítvány részére.
   2. Az Önkormányzat jogosult a Telepet, az ott folyó munkát és a nyilvántartásokat ellenőrizni, az Alapítványtól felvilágosítást, tájékoztatást kérni.
   3. Az Önkormányzat vállalja, hogy a feladat hatékony ellátásához az Alapítvány számára a szükséges információkat és adatokat szolgáltatja, a Megbízott által elszállított ebekről a honlapon keresztül a lakosságot értesíti.
2. **Az Alapítványa jogai és kötelezettségei:**
   1. Az Alapítvány köteles Balatonvilágos község belterületén a kóbor eb befogására, a telepre szállítására, gondozására, megőrzésére.
   2. Az Alapítvány köteles a kóbor eb befogását legkésőbb a bejelentést követő 48 órán belül megkezdeni és a befogási kísérletet mindaddig folytatni, amíg az eredményre nem vezet.
   3. Az Alapítvány az ebek befogását és elszállítását a saját maga által biztosított eszközökkel, felszereléssel és járművel végzi.
   4. Az Alapítvány köteles a tudomására jutott jogszabálysértéseket az illetékes szervek és hatóságok irányában jelezni.
3. **Finanszírozás**
   1. Az Önkormányzat az 1. pontban felsorolt feladatok ellátására a következő díjat fizeti:
      1. A befogás, karanténozás és veszettségi oltás, chippezés költségeinek fedezeteként összesen: 26.800,- Ft + 7.236,- Ft Áfa, azaz bruttó 34.036,- Ft a befogott gazdátlan ebenként, melynek megfizetése a következők szerint történik:
      2. A szerződés létrejöttét követő 8 munkanapon belül egy összegben átutalásra kerül az önkormányzat 2023. évi költségvetésében előirányzott bruttó 250.000,- Ft, mely a 4.1.1 pont értelmében hét gazdátlan eb költségire nyújt fedezetet.
      3. Felek megállapodnak, hogy legkésőbb szeptember 15. napjáig egyeztetik a 4.1.2. összeg felhasználását és szükség szerinti kiegészítését.
      4. A 2024. évben felek legkésőbb február 1. napjáig egyeztetik az aktuális költségek alapján a fizetendő díjak mértékét, melyet az önkormányzat költségvetési rendeletének elfogadását követő 8 napon belül átutal az Önkormányzat.
      5. Felek folyamatosan egyeztetnek egymással, és legkésőbb a tárgyévi költségvetés I. módosításának időszakában felülvizsgálják – elsősorban az addig teljesített feladat alapján – a fizetendő díjat.
   2. Szerződő Felek megállapodnak abban, hogy az Önkormányzat által kijelölt telefonszámról érkezett Balatonvilágos közigazgatási területét érintő jelzést követően az Alapítvány 48 órán belül gondoskodik a kóbor eb befogásáról és elszállításáról.
   3. Az Alapítvány a befogást követő 8 napon belül számlát állít ki, melyet megküld az Önkormányzat részére.
   4. Az Önkormányzat a számla kézhezvételét követő 8 napon belül gondoskodik a számlán szereplő összeg Alapítvány bankszámlájára történő átutalásáról, amennyiben az a 4.1. pont szerint átutalt díjjal nem fedezett.
   5. Az Önkormányzat vállalja, hogy a bejelentése alapján az Alapítvány kiszállásával kapcsolatban felmerült kiszállási díjat és gyepmesteri óradíjat sikertelen befogás esetén is megfizeti az Alapítvány részére.
   6. A szerződő felek a feladatellátási díjakat minden év március 5-ig vizsgálhatják felül a 4.1. pont szerint és szükséges esetén módosíthatják a szerződést. Amennyiben a Szerződő felek között nem születik megállapodás a feladatellátási díjakról, úgy a Megbízott a felmondási idő leteltéig köteles a meglévő szerződés szerinti árak alapján biztosítani a feladatellátást.
   7. Lakossági bejelentés minden nap 8:00 órától 18:00 óráig tehető a + 36 30 3830421 telefonszámon, vagy az onkormanyzat@balatonvilagos.hu email címen. Az Alapítvány a települést érintően lakossági bejelentést közvetlenül nem fogad, kizárólag az Önkormányzat részéről fentiek szerint történő jelzésre látja el a feladatot.
4. **Egyéb rendelkezések**
   1. Jelen megállapodás 2023. június 1. napján lép hatályba.
   2. A megállapodás bármely módosítása kizárólag írásban hatályos.
   3. A szerződést bármelyik fél a másik félhez intézett írásos nyilatkozattal 90 napra felmondhatja. A felmondás a szerződést megszünteti.
   4. A megállapodás 60 napra azonnali hatállyal felmondható, amennyiben bármely fél a megállapodásban foglalt kötelezettségeit olyan súlyosan megszegi, hogy a másik féltől a megállapodás teljesítése nem várható, különösen, de nem kizárólag, ha bármely fél ellen csőd- vagy felszámolási eljárás indul.
   5. Az Alapítvány képviselője kijelenti, hogy a nemzeti vagyonról szóló 2011. évi CXCVI. törvény 3. §. (1) bekezdés 1. pontja alapján átlátható szervezetnek minősül. Tudomásul veszi, hogy amennyiben a tulajdonosi szerkezetében történt változás miatt, vagy egyéb okból már nem minősül átlátható szervezetnek, vagy a nemzeti vagyonról szóló törvény 11. § (1) bekezdésében foglalt kötelezettségek vállalását megszegi, az Önkormányzat jogosult a jelen szerződést azonnali hatállyal felmondani.
   6. Szerződő felek rögzítik, hogy a szerződés megkötése és teljesítése során - jogi személy, illetve jogi személyiséggel nem rendelkező társaság - szerződő fél esetén a képviselő(k), illetve a kapcsolattartóként megjelölt személyek, valamint a szerződés teljesítése során közreműködő természetes személyek (munkavállalók, megbízottak stb.) személyes adatainak kezelésére kerül sor, mely adatkezelés jogalapja a GDPR 6. cikk (1) bekezdés b) vagy f) pontja a szerződés teljesítése, illetve a szerződő felek jogos érdeke céljából. Szerződő Felek rögzítik, hogy a jelen szerződéses együttműködés során személyes adatokat csak és kizárólag a jelen szerződés teljesítéséhez szükséges mértékben kezelnek a másik fél képviselőiről, munkavállalóiról, közreműködőiről, illetve teljesítési segédjeiről. Ezeket az adatokat bizalmasan kezelik, és csak azon munkavállalóik, közreműködőik, illetve teljesítési segédjeik részére biztosítanak ezekhez hozzáférést, akik részére ez indokolt és szükséges. Harmadik felek részére egyebekben ezeket az adatokat nem adják át, nem hozzák nyilvánosságra és nem teszik hozzáférhetővé. Felek egybehangzóan vállalják, hogy megtesznek minden olyan szükséges lépést, ideértve a megfelelő hozzájáruló nyilatkozatok beszerzését is, amely a személyes adatok jogszerű kezelése érdekében szükséges lehet.
   7. A Szerződő felek kijelentik továbbá, hogy – tekintettel arra, hogy az egyik szerződő fél Önkormányzat – a titoktartási kötelezettségük nem terjed ki az Infotv. szerinti közérdekű, illetve közérdekből nyilvános adatokra
   8. A szerződő felek az esetleges viták kérdések tisztázását tárgyalásos úton kötelesek megkísérelni, ennek sikertelensége esetére a Siófoki Járásbíróság illetékességét kötik ki.
   9. Jelen megállapodásban nem szabályozott kérdésekre a Polgári Törvénykönyvről szóló 2013. évi V. törvény és a vonatkozó jogszabályok rendelkezései az irányadóak.

Jelen megállapodást a szerződő felek elolvasást és értelmezést követően, mint akaratukkal mindenben megegyezőt, jóváhagyólag írják alá.

Balatonvilágos, 2023. május….

………………………………. ………………………………

Takács Károly Vörös Zsuzsanna

polgármester elnök

Balatonvilágos Község Önkormányzata Siófoki Állatvédő Alapítvány

Jogi Ellenjegyző Pénzügyi Ellenjegyző

………………………………. ………………………………

Dr. Boda Zsuzsanna Balogh Gábor

jegyző közgazdasági osztályvezető